Document ID: /roh_data/filtered/swiss_laws_in_ROHinterleaved.jsonl.gz/17063

This text was translated from EN into Rumantsch Grischun.

The commercial register is public. The information made public includes the entries, applications and the supporting documents. OASI numbers are not public. The entries, articles of association and foundation deeds shall be made accessible on the internet free of charge. Further documents and applications may be inspected at the commercial register office concerned or may on request be made accessible on the internet. It shall be possible, based on certain criteria, to conduct a search of entries in the commercial register made accessible on the internet. Amendments to the commercial register must remain chronologically traceable.

Il register da commerzi è public. La publicitad concerna las inscripziuns, las annunzias ed ils mussaments. Il numer d’assicuranza da la AVS n’è betg public. Las inscripziuns, ils statuts ed ils documents da fundaziun vegnan rendids accessibels gratuitamain en l’internet. Ulteriurs mussaments ed ulteriuras annunzias pon vegnir consultads tar l’uffizi dal register da commerzi cumpetent; sin dumonda po tal uffizi er render accessibels quests documents sur l’internet. Per las inscripziuns dal register da commerzi che vegnan rendidas accessiblas en l’internet, sto vegnir pussibilitada ina tschertga tenor tscherts criteris. Las midadas en il register da commerzi ston restar suandablas cronologicamain.